Broj: 711-I-412-P-120-19/23-22-21

Zagreb, 29. listopada 2021.g.

**Povjerenstvo za odlučivanje o sukobu interesa** (u daljnjem tekstu: Povjerenstvo) u sastavu Nataše Novaković, kao predsjednice Povjerenstva te Tončice Božić, Davorina Ivanjeka i Aleksandre Jozić-Ileković, kao članova Povjerenstva, na temelju članka 10. stavka 3. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI), **na temelju vlastitih saznanja o mogućem sukobu interesa dužnosnika Dražena Tonkovca, općinskog načelnika Općine Čepin**, na 147. sjednici, održanoj 29. listopada 2021.g., donosi sljedeću:

**ODLUKU**

**I. Pokreće se postupak za odlučivanje o sukobu interesa protiv dužnosnika Dražena Tonkovac općinskog načelnika Općine Čepin zbog mogućeg kršenja članka 8. i 9. u ZSSI-a u svezi sa člankom 27. ZSSI-a, koja proizlazi iz propusta da po pisanom pozivu Povjerenstva obrazloži nesklad odnosno nerazmjer i priloži odgovarajuće dokaze potrebne za usklađivanje prijavljene imovine s podacima o imovini dobivenima od nadležnih tijela, utvrđenim povodom redovite provjere izvješća o imovinskom stanju dužnosnika podnesenih: 19. rujna 2013.g., 18. kolovoza 2017.g., 01. veljače 2019.g. i 28. siječnja 2020.g., u dijelu koji se odnosi na :**

**- prijavljivanje stjecanja poslovnih udjela bračnog druga u trgovačkom društvu BLOOM d.o.o., istekom 2018. g. u kojoj je navedena promjena nastupila,**

**- propusta prijave samostalne poljoprivredne djelatnosti bračnog druga - OPG-a Zorana Županović Tonkovac, u predviđeni dio izvješća o imovinskom stanju dužnosnika,**

**- pravovremenog prijavljivanja nekretnina stečenih u 2017. g. i 2018. g., istekom godine u kojoj su stečene, a koje su navedene tek u izvješću o imovinskom stanju dužnosnika od 01. 02. 2019. g.,**

**- prijavljivanje nekretnine - pustoši, površine 522,00 m2, upisane u k. o. Ivanovac, zk. ul. ….., k. č br. …., istekom 2019. g. u kojoj je nekretnina stečena,**

**- navođenje ispravnog oblika vlasništva nad nekretninom - kućom s okućnicom, ukupne površine 519,00 m2, upisane kod Općinskog suda u Osijeku, Zemljišnoknjižnog odjela Osijek, k. o. Čepin, u zk. ul. …..,. kat. česticu ……, na kojoj je dužnosnik suvlasnik u 1/4 % dijela,**

**- naznaku tržišne vrijednost za nekretnine upisane u k. o. Ivanovac, zk. ul. ….., zk. ul. …. i zk. ul. …. k.o. Ivanovac**

**- prijavu novčane obveze dužnosnika u iznosu od 2.710.000,00 kuna prema Addiko bank d.d. od 08. veljače 2019. g. (u slučaju da se radi o novoj kreditnoj obvezi, različitoj od prijavljene kreditne obveze kod istog vjerovnika u iznosu od 2.663.354,58 kune, nastale 2017. g.),**

**- prijavu promijene, odnosno točnog iznosa u pogledu iznosa ostvarene dobiti od samostalne djelatnosti u 2018. g. u iznos od 47.021,24 kune najkasnije do kraja 2019. g., odnosno dobiti u 2019. g. u iznosu od 1.055.502,15 kuna najkasnije do kraja 2020. g.**

**- prijavu promijene, odnosno točnog iznosa u pogledu iznosa ostvarene dobiti od samostalne djelatnosti OPG-a bračnog druga dužnosnika u 2017. g., 2018. g. i 2019. g.**

**- propusta prijavljivanja točnog i potpunog podatka o načinu stjecanja novih nekretnina, prijavljenih u izvješću o imovinskom stanju dužnosnika od 01. veljače 2019. g. i posljedično, mogućeg propusta u ranije podnesenim izvješćima, odnosno propusta pravovremenog prijavljivanja (do kraja godine u kojoj su postojala) drugih sredstava kojima je dužnosnik raspolagao za kupnju istih nekretnina u vidu štednje ili propusta prijave postojanja nove obaveze (kredita) za kupnju istih nekretnina u gore navedenim iznosima.**

**II. Poziva se dužnosnik Dražen Tonkovac da u roku od 15 dana od dana primitka ove Odluke dostavi Povjerenstvu očitovanje na razloge pokretanja ovog postupka, kao i na ostale navode iz obrazloženja ove odluke.**

Obrazloženje

Povjerenstvo je 4. travnja 2019.g. zaprimilo anonimnu prijavu koja je zaprimljena pod brojem: 711-U-1524-P-120/19-01-5 u kojoj se u bitnom navodi kako dužnosnik Dražen Tonkovac nije ažurirao karticu imovinskog stanja u kojoj su se dogodile značajne promjene, da je supruga obveznika postala suvlasnica trgovačkog društva BLOOM d.o.o. Kralja Tomislava 41, Ćepin OIB: 37371286398 a što nije navedeno u izviješću imovnom stanju. Nadalje u prijavi se navodi da je Općina Čepin osnivač dva trgovačka društva Komunalac Čepin d.o.o. i Urednost d.o.o. u kojim je Skupština Dražen Tonkovac a njegov kum direktor, te oba društva naručuju robu i usluge od trgovačkog društva BLOOM d.o.o. u suvlasništvu supruge dužnosnika te da ta tvrtka nije na popisu gospodarskih subjekata s kojima je naručitelj u sukobu interesa.

U prilogu prijave je dostavljen medijski prilog u kojem se navodi da je obveznik kupio poljoprivredno zemljište u Antunovcu za iznos 582.000, 00 kn te se postavlja pitanje od kojih sredstava je kupnja izvršena. Nadalje se u prijavi navodi da je dužnosnik Dražen Tonkovac poslove izvođenja radova na zgradi Centra za kulturu Čepin dao tvrtki Pejić graditeljstvo iz Čepina jednostavnom nabavom klasa: 361-01/17-01/5 urbroj: 2158/05-17/7 dok je vlasnik tvrtke Anto Pejić s kojim je u višestrukoj kumskoj vezi. Povodom prijave otvoren je predmet P-120/19.

Povjerenstvo je 6. travnja 2019.g. zaprimilo anonimnu prijavu koja je zaprimljena pod brojem: 711-U-1699-P-136/19-01-5 protiv obveznika Dražena Tonkovca u kojoj se u bitnom navodi da supruga dužnosnika vozi osobno vozilo marke BMW serije X vrijednosti veće od 300.000,00 kn a koje dužnosnik nije prijavio u imovinskoj kartici povodom koje je otvoren predmet P-136/19.

Zaključkom od 18. veljače 2021. Broj: 711-I-316-P-19/21-02-12 spojeni su predmeti P-120/19 i 136/19 te se postupak vodi pod brojem P-120/19.

Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika. O pokretanju ili nepokretanju postupka Povjerenstvo donosi pisanu odluku.

Uvidom u Registar dužnosnika kojeg vodi Povjerenstvo utvrđeno je kako je dužnosnik Dražen Tonkovac obnašao dužnost općinskog načelnika Općine Čepin u mandatu 2013. g. - 2017. g., 2017-2021, a od 21. svibnja 2021. g. ponovno obnaša istu dužnost. Člankom 3. stavkom 1. podstavkom 39. ZSSI-a propisano je kako su općinski načelnici i njihovi zamjenici dužnosnici u smislu odredbi ZSSI-a, stoga je Dražen Tonkovac povodom obnašanja dužnosti općinskog načelnika Općine Čepin obvezan postupati sukladno odredbama ZSSI-a.

Povjerenstvu su navodi iz zaprimljenih prijava u dijelu koji se odnosi na navode: da dužnosnik nije ažurirao karticu imovinskog stanja u kojoj su se dogodile značajne promjene, da je supruga obveznika postala suvlasnica trgovačkog društva BLOOM d.o.o., da je obveznik kupio poljoprivredno zemljište u Antunovcu za iznos 582.000, 00 kn te da se postavlja pitanje od kojih sredstava je kupnja izvršena, kao i da supruga dužnosnika vozi osobno vozilo marke BMW serije X vrijednosti veće od 300.000, 00 kn, a koje dužnosnik nije prijavio u imovinskoj kartici, poslužili kao izvor informacija za provođenje postupka redovite provjere u kojoj su pribavljeni relevantni podatci i dokumentacija u svrhu stjecanja vlastitih saznanja o postojanju ili nepostojanju okolnosti koje bi ukazivale na moguću povredu odredbi ZSSI-a počinjenu od strane dužnosnika.

Člankom 8. stavkom 1. ZSSI-a propisano je da su dužnosnici obvezni, u roku od 30 dana od dana stupanja na dužnost, podnijeti Povjerenstvu izvješće s podacima o dužnosti koju obavljaju profesionalno ili neprofesionalno, o ostalim dužnostima koje obnašaju, odnosno djelatnostima koje obavljaju, o djelatnosti koju su obavljali neposredno prije stupanja na dužnost i s podacima o svojoj imovini te imovini svoga bračnog ili izvanbračnog druga i malodobne djece, sa stanjem na taj dan. Stavkom 2. istog članka propisano je da ako je tijekom obnašanja javne dužnosti došlo do bitne promjene glede imovinskog stanja, dužnosnici su dužni o tome podnijeti izvješće Povjerenstvu, istekom godine u kojoj je promjena nastupila. Stavkom 3. istog članka propisano je da dužnosnici koji su ponovno izabrani ili imenovani na istu dužnost, bez obzira obnašaju li dužnost profesionalno ili neprofesionalno, obvezni su u roku od 30 dana od dana stupanja na dužnost, na početku novog mandata, podnijeti izvješće Povjerenstvu o svojoj imovini te imovini bračnog ili izvanbračnog druga i malodobne djece, sa stanjem na taj dan.

Člankom 9. ZSSI-a propisano je da su dužnosnici dužni u izvješću o imovinskom stanju dužnosnika unijeti podatke o načinu stjecanja imovine i izvorima sredstava kojima je kupljena pokretna i nepokretna imovina koju su dužni prijaviti. Dužnosnici su dužni istinito i potpuno odgovoriti na pitanja o imovini, izvorima sredstava i načinu njezina stjecanja, a koja se odnose na njega te osobe o čijem je imovinskom stanju dužnosnik obvezan izvijestiti.

Izvješće o imovinskom stanju dužnosnika se, sukladno članku 8. stavku 9. ZSSI-a, podnosi na obrascu čiji oblik i sadržaj propisuje Povjerenstvo.

Člankom 21. stavkom 1. ZSSI-a propisano je da Povjerenstvo vrši provjeru podataka iz podnesenih izvješća o imovinskom stanju dužnosnika dok je člankom 22. istog Zakona propisano je da provjera podataka iz podnesenih izvješća o imovinskom stanju može biti prethodna (administrativna) i redovita provjera.

Člankom 24. ZSSI-a propisano je da redovita provjera podataka predstavlja provjeru podataka iz članka 8. i 9. ZSSI-a koja se obavlja prikupljanjem, razmjenom podataka i usporedbom prijavljenih podataka o imovini iz podnesenih izvješća o imovinskom stanju dužnosnika s pribavljenim podacima od Porezne uprave i drugih nadležnih tijela Republike Hrvatske sukladno odredbama toga Zakona i podzakonskih propisa donesenih na temelju toga Zakona. Sukladno članku 26. ZSSI-a Povjerenstvo će bez odgađanja zatražiti od dužnosnika pisano očitovanje s potrebnim dokazima ukoliko prilikom provjere podataka utvrdi nesklad, odnosno nerazmjer između prijavljene imovine iz podnesenog izvješća iz članka 8. i 9. toga Zakona i stanja imovine dužnosnika kako proizlazi iz pribavljenih podataka od nadležnih tijela. Dužnosnik je dužan dostaviti Povjerenstvu pisano očitovanje i priložiti odgovarajuće dokaze u roku od 15 dana od dana primitka pisanog zahtjeva. Člankom 27. ZSSI-a propisano je da ako dužnosnik ne dostavi Povjerenstvu pisano očitovanje iz članka 26. tog Zakona u roku od 15 dana ili pak ne priloži odgovarajuće dokaze potrebne za usklađivanje prijavljene imovine s utvrđenom imovinom u postupku provjere s pribavljenim podacima o imovini dužnosnika, Povjerenstvo će pokrenuti postupak protiv dužnosnika zbog kršenja odredbi iz članka 8. i 9. ZSSI-a te će o tome obavijestiti nadležna tijela.

Dužnosnik Dražen Tonkovac, počevši od stupanja na snagu ZSSI-a 10. ožujka 2011. g., podnio je izvješća o imovinskom stanju dužnosnika 19. rujna 2013. povodom početka mandata, 18. kolovoza 2017. povodom ponovnog izbora na istu dužnost, 01. veljače 2019. povodom promjene i 28. siječnja 2020. povodom promjene, koja su u postupku administrativne provjere odobrene i javno objavljene.

Uvidom u izvješće o imovinskom stanju dužnosnika od 01. veljače 2019. g., podnesenog povodom bitne promjene glede imovinskog stanja, Povjerenstvo je utvrdilo kako je dužnosnik Dražen Tonkovac u dijelu izvješća koji se odnosi na podatke o poslovnim udjelima, dionicama i vrijednosnim papirima u poslovnim subjektima naveo kako je osobno vlasnik Poljoprivrednog obrta Tonkovac (u duljenjem tekstu: PO Tonkovac), te za obavljanje samostalne poljoprivredne djelatnosti ostvaruje na godišnjoj razini neto iznos od 350.000,00 kuna.

U dijelu koji se odnosi na drugi primitak bračnog druga/životnog partnera dužnosnik je naveo kako bračni drug ……………………… ostvaruje od samostalne poljoprivredne djelatnosti OPG-a Zorana Županović Tonkovac na godišnjoj razini iznos od 60.000,00 kuna.

U dijelu koji se odnosi na podatke o obvezama dužnosnik Dražen Tonkovac naznačio je osobne kredite u Addiko Bank d.d., i to iz 2012. g. u iznosu od 197.678,49 kuna, rokom vraćanja od 84 mjeseca i iznosom mjesečnog anuiteta od 12.000,00 kuna, te ugovorenom kamatom od 3,00 %, zatim kredit iz 2016. g. u iznosu od 38.250,00 EUR, rokom vraćanja od 24 mjeseca i iznosom mjesečnog anuiteta od 2.250,00 EUR i ugovorenom kamatom od 3,35 %, te kredit iz 2017. g. u iznosu od 2.663.354,58 kuna, rokom vraćanja od 61 mjesec i iznosom mjesečnog anuiteta od 50.000,00 kuna i ugovorenom kamatom od 3,00 %.

U odnosu na prethodno navedene podatke iz izvješća o imovinskom stanju dužnosnika od 01. veljače 2019. g., o poslovnim udjelima, dionicama i vrijednosnim papirima u poslovnim subjektima i ostvarivanjima dobiti od Poljoprivrednog obrta Tonkovac, o drugom primitku bračnog druga / životnog partnera dužnosnika od samostalne poljoprivredne djelatnosti OPG-a Zorana Županović Tonkovac na godišnjoj razini, kao i o kreditnim obvezama ističe se kako suidentični podaci prikazani i u ranije odobrenom i javno objavljenom izvješću o imovinskom stanju dužnosnika od 18. kolovoza 2017. g.

U odnosu na ranije odobreno i javno objavljeno izvješće o imovinskom stanju dužnosnika od 18. kolovoza 2017. g., dužnosnik Dražen Tonkovac u ovom izvješću od 01. veljače 2019. g., povodom promjene, u dijelu „Podatci o nekretninama" naznačio je podatke o sljedećim novim nekretninama:

* oranica (njiva), na adresi ………. u Ivanovcu, površine 360.215,00 m2, koja je upisana u k.o. Ivanovac, zk. ul. …., vlasništvo dužnosnika, približne tržišne vrijednosti od 799.050,04 kuna, stečena kupnjom od samostalne djelatnosti;
* oranica (njiva), na adresi ………. u Ivanovcu, površine 129.257,00 m2, koja je upisana u k.o. Ivanovac, zk. ul. …., vlasništvo dužnosnika, približne tržišne vrijednosti od 375.628,46 kuna, stečena kupnjom od samostalne djelatnosti;
* voćnjak, na adresi ………. u Ivanovcu, površine 218.125,00 m2, koja je upisana u k.o. Ivanovac, zk. ul. …., vlasništvo dužnosnika, približne tržišne vrijednosti od 800.000,00 kuna, stečena darovnim ugovorom;
* oranica (njiva), na adresi ………. u Ivanovcu, površine 149.026,00 m2, koja je upisana u k.o. Ivanovac, zk. ul. …., vlasništvo dužnosnika, približne tržišne vrijednosti od 362.305,79 kuna, stečena kupnjom od samostalne djelatnosti;
* oranica (njiva), na adresi ………………… u Čepinskim Martincima, površine 4.098,00 m2, koja je upisana u k.o. Čepinski Martinci, zk. ul. …., vlasništvo dužnosnika, približne tržišne vrijednosti od 22.188,27 kuna, stečena kupnjom od samostalne djelatnosti;
* kuća sa okućnicom, na adresi ……. u Čepinu, površine 519,00 m2, koja je upisana u k.o. Čepin, zk. ul. ……, vlasništvo dužnosnika, približne tržišne vrijednosti od 40.000 kuna, stečena kupnjom od samostalne djelatnosti,
* oranica (njiva), na adresi ……. u Čepinu, površine 104.805,00 m2, koja je upisana u k.o. Čepin, zk. ul. ……, vlasništvo dužnosnika, približne tržišne vrijednosti od 520.000,00 kuna, stečena kupnjom od samostalne djelatnosti;
* oranica (njiva), na adresi ……… u Ivanovcu, površine 256.683,00 m2, koja je upisana u k.o. Ivanovac, zk. ul. ….., vlasništvo dužnosnika, približne tržišne vrijednosti od 582.399,22 kuna, stečena kupnjom od samostalne djelatnosti.

U dijelu izvješća o imovinskom stanju dužnosnika od 01. veljače 2019. g., koji se odnosi na podatke o pokretninama koje se upisuju u javni registar, dužnosnik Dražen Tonkovac naznačio je kako isti ne postoje, dok je u dijelu koji se odnosi na podatke o ostalim pokretninama pojedinačne vrijednosti veće od 30.000,00 kuna dužnosnik naznačio veći broj pokretnina koje su osobno vlasništvo dužnosnika:

* John Deere, kupljen od samostalne djelatnosti, vrijednosti u trenutku podnošenja izvješća 65.000,00 kuna,

Fendt, kupljen od samostalne djelatnosti, vrijednosti u trenutku podnošenja izvješća 372.000,00 kuna,

* Đuro Đaković kombajn, kupljen od samostalne djelatnosti, vrijednosti u trenutku podnošenja izvješća 81.000,00 kuna,
* Neretva tanjurača, kupljen od samostalne djelatnosti, vrijednosti u trenutku podnošenja izvješća 119.668,50 kuna,

sjetvospremač OLT, kupljen zaduženjem kod banke (kredit), vrijednosti u trenutku podnošenja izvješća 77.100,00 kuna,

* plug Rotinger setivo, kupljen od samostalne djelatnosti, vrijednosti u trenutku podnošenja izvješća 82.400,00 kuna,
* prskalica Cvclass, kupljen zaduženjem kod banke (kredit), vrijednosti u trenutku podnošenja izvješća 161.782,44 kuna,
* prikolica Superflex, kupljen zaduženjem kod banke (kredit), vrijednosti u trenutku podnošenja izvješća 123.032,66 kuna,
* kamion Mercedes, kupljen od samostalne djelatnosti, vrijednosti u trenutku podnošenja izvješća 105.000,00 kuna,
* osobni automobil Insignia, kupljen zaduženjem kod banke (kredit), vrijednosti u trenutku podnošenja izvješća 160.065,89 kuna,
* osobni automobil Toyota Hilux, kupljen od samostalne djelatnosti, vrijednosti u trenutku podnošenja izvješća 165.064,00 kuna,
* sjetvospremač Osst, kupljen od samostalne djelatnosti, vrijednosti u trenutku podnošenja izvješća 101.745,00 kuna,
* traktor Massey Ferguson, kupljen od samostalne djelatnosti, vrijednosti u trenutku podnošenja izvješća 60.000,00 kuna,
* kombajn Lexion, kupljen od samostalne djelatnosti, vrijednosti u trenutku podnošenja izvješća 427.000,00 kuna,
* John Deere, kupljen od samostalne djelatnosti, vrijednosti u trenutku podnošenja izvješća 121.120,00 kuna,

Tresač Gacek, kupljen od samostalne djelatnosti, vrijednosti u trenutku podnošenja izvješća 90.000,00 kuna,

voćarska prskalica Herbika, kupljen zaduženjem kod banke (kredit), vrijednosti u trenutku podnošenja izvješća 36.516,00 kuna,

* sijačica za kukuruz Telesk Monosem, kupljen zaduženjem kod banke (kredit), vrijednosti u trenutku podnošenja izvješća 292.195,89 kuna,

kultivator za kukuruz Monosem, kupljen zaduženjem kod banke (kredit), vrijednosti u trenutku podnošenja izvješća 85.750,00 kuna.

Prethodno naveden veći broj pokretnina koje su osobno vlasništvo dužnosnika navedeni su i u ranije odobrenom i javno objavljenom izvješću o imovinskom stanju dužnosnika od 18. kolovoza 2017. g.

U dijelu izvješća od 01. veljače 2019. g., koji se odnosi na podatke o novčanoj kunskoj ili deviznoj štednji, dužnosnik Dražen Tonkovac naznačio je kako isti ne postoje.

Nadalje, uvidom u izvješće o imovinskom stanju dužnosnika od 28. siječnja 2020. g., podnesenim povodom bitne promjene glede imovinskog stanja, Povjerenstvo je utvrdilo kako je dužnosnik Dražen Tonkovac, u odnosu na prethodno podneseno i odobreno izvješće o imovinskom stanju dužnosnika od 01. veljače 2019. g., izvršio promjenu u dijelu koji se odnosi na primanja na mjesečnoj razini od dužnosti za koju se podnosi izvješće o imovinskom stanju dužnosnika, navodeći bruto iznos od 17.726,73 kuna i neto iznos od 12.615,50 kuna. U dijelu koji se odnosi na nekretnine dužnosnik je naveo nove nekretnine:

* stan u Osijeku, na adresi …………………………., površine 54,25 m2, koji je upisan u k.o. Osijek, zk. ul. ……, vlasništvo dužnosnika, približne tržišne vrijednosti od 385.000,00 kuna, stečen nasljedstvom;
* kuća sa okućnicom u Čepinu, na adresi ………………., površine 929,00 m2, koja je upisana u k.o. Čepin, zk. ul. ……, vlasništvo dužnosnika, približne tržišne vrijednosti od 500.000 kuna, stečena nasljedstvom.

U dijelu izvješća o imovinskom stanju dužnosnika od 28. siječnja 2020. g., koji se odnosi na podatke o ostalim pokretninama pojedinačne vrijednosti veće od 30.000,00 kuna dužnosnik je naznačio, uz pokretnine naznačene u prethodno odobrenom izvješću o imovinskom stanju dužnosnika koja su i dalje ostala naznačena, sljedeće nove pokretnine koje su osobno vlasništvo dužnosnika:

- utovarivač JCB, stečen nasljedstvom, vrijednosti u trenutku podnošenja izvješća

300.000,00 kuna,

- osobni automobil Opel Astra, stečen nasljedstvom, vrijednosti u trenutku podnošenja

izvješća 40.000,00 kuna,

* priključno vozio Tehnostroj, stečen nasljedstvom, vrijednosti u trenutku podnošenja izvješća 50.000,00 kuna,
* priključno vozio Tehnostroj DP, stečen nasljedstvom, vrijednosti u trenutku podnošenja izvješća 50.000,00 kuna.

U dijelu izvješća od 28. siječnja 2020. g., koji se odnosi na podatke o novčanoj kunskoj ili deviznoj štednji dužnosnik Dražen Tonkovac naznačio je kako isti ne postoje.

Ostali dijelovi izvješća, pa tako i podaci o poslovnim udjelima, u kojima je kao jedini subjekt naveden PO Tonkovac u vlasništvu dužnosnika, kao i podaci o ostalim prihodima dužnosnika, u kojima je prijavljen dohodak od samostalne djelatnosti PO Tonkovac te podaci o ostalim prihodima bračnog druga, u kojima je prijavljen dohodak od samostalne djelatnosti OPG Zorana Županović Tonkovac, u odnosu na prethodna, gore navedena izvješća o imovinskom stanju dužnosnika, ostali su nepromijenjeni.

Člankom 4. stavkom 2. ZSSI-a propisano je da je član obitelji dužnosnika u smislu navedenog Zakona bračni ili izvanbračni drug dužnosnika, njegovi srodnici po krvi u uspravnoj lozi, braća i sestre dužnosnika te posvojitelj, odnosno posvojenik dužnosnika, stoga je ………. ………………………, kao bračni drug dužnosnika Dražena Tonkovca, član obitelji dužnosnika u smislu ZSSI-a.

Usporedbom OIB-a …………………………. navedenog u izvješćima o imovinskom stanju dužnosnika Dražena Tonkovca i OIB-a navedenog u sudskom registru trgovačkog suda i Informatičkom sustavu Porezne uprave, Povjerenstvo je utvrdilo kako je riječ o istoj osobi, odnosno o …………………………….. kao bračnom drugu dužnosnika Dražena Tonkovca.

Na zahtjev Povjerenstva, Ministarstvo unutarnjih poslova, Policijska uprava Osječko- baranjska, Sektor za imigraciju, državljanstvo i upravne poslove, Služba za uspravne poslove, Odjel za pometene isprave i oružje, dopisom od 28. listopada 2020. g., broj: 511-07-18/07- 3787/1-2020, očitovala se kako u evidenciji registriranih motornih vozila dužnosnik Dražen Tonkovac niti …………………….. nisu evidentirani kao vlasnici niti korisnici temeljem leasinga motornog vozila marke BMW, serije X.

U postupku redovite provjere podataka iz podnesenih izvješća o imovinskom stanju dužnosnika Dražena Tonkovca, Povjerenstvo je neposrednim uvidom u podatke nadležnog sudskog registra Trgovačkog suda u Osijeku utvrdilo kako je pod matičnim brojem subjekta: 030203426, OIB: 37371286398, upisano trgovačko društvo BLOOM d.o.o. Kao osnivači / članovi navedenog društva upisani su Zorana Županović Tonkovac i Ksenija Rajtek od 27. travnja 2018. g., a koje su ujedno upisane i kao osobe ovlaštene za zastupanje trgovačkog društva, pojedinačno i samostalno. Na temelju elektronički pribavljenih podataka nadležnog trgovačkog suda utvrđeno je kako Zorana Županović Tonkovac ima 50,00 % poslovnih udjela u spomenutom trgovačkom društvu.

Slijedom iznesenog, dužnosnik Dražen Tonkovac u svim podnesenim izvješćima o imovinskom stanju dužnosnika, u dijelu koji se odnosi na podatke o poslovnim udjelima, dionicama i vrijednosnim papirima u poslovnim subjektima, naznačio je samo osobno vlasništvo Poljoprivrednog obrta Tonkovac, dok je propustio naznačiti samostalnu poljoprivrednu djelatnost bračnog druga OPG-a Zorana Županović Tonkovac, za koje je naveo kako u istom bračni drug ostvaruje prihod na godišnjoj razini, kao i 50,00 % poslovnih udjela bračnog druga u trgovačkom društvu BLOOM d.o.o.

Nadalje, u postupku redovite provjere spomenutih izvješća o imovinskom stanju dužnosnika, u odnosu na novo navedene nekretnine u izvješću o imovinskom stanju dužnosnika od 01. veljače 2019. g., Povjerenstvo je utvrdilo kako slijedi.

U odnosu na prijavljene nekretnine:

1. oranica (njiva), na adresi ………….. u Ivanovcu, površine 360.215.00 m2, koja je upisana u k. o. Ivanovac, zk. ul. …. vlasništvo dužnosnika, približne tržišne vrijednosti od 799.050.04 kuna, stečena kupnjom od samostalne djelatnosti;

Uvidom u Zajednički informacijski sustav zemljišnih knjiga i katastra zemljišne knjige utvrđeno je kako je kod Općinskog suda u Osijeku, Zemljišnoknjižnog odjela Osijek, k. o. Ivanovac, u zk. ul. …., pod kat. česticu ……………….. upisan voćnjak, Korođ grad, površine 360.215,00 m2, za koje je kao vlasnik upisan Dražen Tonkovac, na temelju ugovora o kupoprodaji, Ov-15139/17 od 04. prosinca 2017. g.

Također, bračni drug dužnosnika …………………………… ima uknjiženo pravo zakupa na rok od 20. g. na k. č. br. ……. spomenute nekretnine, a na temelju ugovora o zakupu poljoprivrednog zemljišta, Ov-6682/20 od 30. lipnja 2020. g. i aneksa ugovora o zakupu poljoprivrednog zemljišta, Ov-11132/20 od 02. listopada 2020. g.

Uvidom u Informatički sustav Porezne uprave utvrđeno je kako je dužnosnik Dražen Tonkovac 04. prosinca 2017. g. od Zdravka Zečevića kupio poljoprivredno zemljište - oranicu, ukupne površine 360.215,00 m2, koje je upisano u k. o. Ivanovac, u zk. ul ……………………………., uz naznačenu vrijednost iz ugovora od 1.087.050,04 kuna, dok ukupna vrijednost nekretnine iznosi 799.050,04 kune, a iznos duga iznosi 288.000,00 kuna prema Republici Hrvatskoj prema ugovoru od 20. lipnja 2007. g.

2. oranica (njiva), na adresi ………… u Ivanovcu. površine 129.257.00 m2, koja je upisana u k. o. Ivanovac. zk. ul. ……. vlasništvo dužnosnika, približne tržišne vrijednosti od 375.628.46 kuna, stečena kupnjom od samostalne djelatnosti:

Uvidom u Zajednički informacijski sustav zemljišnih knjiga i katastra zemljišne knjige utvrđeno je kako je kod Općinskog suda u Osijeku, Zemljišnoknjižnog odjela Osijek, k. o. Ivanovac, u zk. ul. ……..., pod kat. česticu ….., upisan voćnjak, Korođ grad, površine 129.257,00 m2, za koje je kao vlasnik upisan Dražen Tonkovac, na temelju ugovora o kupoprodaji, Ov- 15162/2017 od 04. prosinca 2017. g.

Uvidom u Informatički sustav Porezne uprave utvrđeno je kako je dužnosnik Dražen Tonkovac 04. prosinca 2017. g. od Ivice Prpića kupio poljoprivredno zemljište - oranicu, ukupne površine 129.257,00 m2, koje je upisano u k. o. Ivanovac, u zk. ul. …., k. č br. …., uz naznačenu vrijednost iz ugovora od 449.508,14 kuna, dok ukupna vrijednost nekretnine iznosi 375.628,46 kuna, a iznos duga iznosi 73.879,68 kuna prema Republici Hrvatskoj prema ugovora o prodaji poljoprivrednog zemljišta u vlasništvu Republike Hrvatske.

3. voćnjak, na adresi …………. u Ivanovcu. površine 218.125,00 m2, koji je upisan u k. o. Ivanovac. zk. ul. …. vlasništvo dužnosnika, približne tržišne vrijednosti od 800,000.00 kuna, stečen darovnim ugovorom:

Uvidom u Zajednički informacijski sustav zemljišnih knjiga i katastra zemljišne knjige utvrđeno je kako je kod Općinskog suda u Osijeku, Zemljišnoknjižnog odjela Osijek, k. o. Ivanovac, u zk. ul. …………………………….., upisan voćnjak, Korođ grad, površine 218.125,00 m2, za koje je kao vlasnik upisan Dražen Tonkovac, na temelju ugovora o darovanju nekretnine, Ov-15147/2017 od 04. prosinca 2017. g.

Uvidom u Informatički sustav Porezne uprave utvrđeno je kako je dužnosnik Dražen Tonkovac 04. prosinca 2017. g. od Rudolfa Felje darovanjem stekao poljoprivredno zemljište, ukupne površine 218.125,00 m2, koje je upisano u k. o. Ivanovac, u zk. ul. ……………. …………………….. uz ukupnu vrijednost nekretnine u iznosu od 800.000,00 kuna.

4. oranica (njiva), na adresi ………….. u Ivanovcu, površine 149.026,00 m2, koja je upisana u k. o. Ivanovac, zk. ul. ……, vlasništvo dužnosnika, približne tržišne vrijednosti od 365.305,79  kuna, stečena kupnjom od samostalne djelatnosti:

Uvidom u Zajednički informacijski sustav zemljišnih knjiga i katastra zemljišne knjige utvrđeno je kako je kod Općinskog suda u Osijeku, Zemljišnoknjižnog odjela Osijek, k. o. Ivanovac, u zk. ul. ……, pod kat. česticu ………, upisana oranica, Korođ grad, površine 149.026,00 m2, za koje je kao vlasnik upisan Dražen Tonkovac, na temelju ugovora o kupoprodaji, Ov-15494/2017 od 11. prosinca 2017. g.

Također, na navedenu nekretninu Addiko Bank d.d. ima upisano založno pravo na temelju sporazuma o osiguranju novčane tražbine, Ov-1685/19 od 08. veljače 2019. g., radi osiguranja novčane tražbine u iznosu od 2.710.000,00 kuna.

Uvidom u Informatički sustav Porezne uprave utvrđeno je kako je dužnosnik Dražen Tonkovac 11. prosinca 2017. g. od Zvonka Vujnovića kupio poljoprivredno zemljište - oranicu, ukupne površine 149.026,00 m2, koje je upisano u k. o. Ivanovac, u zk. ul. ………………….., uz naznačenu vrijednost iz ugovora od 447.481,79 kuna, dok ukupna vrijednost nekretnine iznosi 365.305,79  kuna, a iznos duga iznosi 85.176,00 kuna zbog otplate kredita od 26. srpnja 2007. g.

5. oranica (njiva), na adresi …………………. u Čepinskim Martincima, površine 4.098.00 m2, koja je upisan u k. o. Čepinski Martinci. zk. ul. ….. vlasništvo dužnosnika, približne tržišne vrijednosti od 22.188.27 kuna, stečena kupnjom od samostalne djelatnosti;

Uvidom u Zajednički informacijski sustav zemljišnih knjiga i katastra zemljišne knjige utvrđeno je kako je kod Općinskog suda u Osijeku, Zemljišnoknjižnog odjela Osijek, k. o. Čepinski Martinici, u zk. ul. …., pod kat. česticu ………, bila je upisana oranica, površine 4.098,00 m2, za koje je kao vlasnik upisan Dražen Tonkovac, na temelju ugovora o kupoprodaji, Ov-15607/17 od 12. prosinca 2017. g., a koje je od 06. listopada 2020. g. otpisano iz navedenog zk uloška i pripisano u zk. ul. ……, k.o. Čepinski Martinci, koje je također vlasništvo dužnosnika.

Uvidom u Informatički sustav Porezne uprave utvrđeno je kako je dužnosnik Dražen Tonkovac 12. prosinca 2017. g. od Jugane Bukovac kupio poljoprivredno zemljište - oranicu, ukupne površine 4.098,00 m2, koje je upisano u k. o. Čepinski Martinci, u zk. ul. ….., k. č br. ………., uz naznačenu vrijednost nekretnine od 21.188,27 kuna.

6. kuća sa okućnicom, na adresi …… u Čepinu. površine 519,00 m2. koja je upisana u k.o. Čepin. zk. ul. ……, vlasništvo dužnosnika, približne tržišne vrijednosti od 40.000 kuna, stečena kupnjom od samostalne djelatnosti:

Uvidom u Zajednički informacijski sustav zemljišnih knjiga i katastra zemljišne knjige utvrđeno je kako je kod Općinskog suda u Osijeku, Zemljišnoknjižnog odjela Osijek, k. o. Čepin, u zk. ul. ……., pod kat. česticu ……, upisana kuća br. 7 i dvor, …………………, površine 519,00 m2, za koje je kao vlasnik upisan Dražen Tonkovac, na temelju ugovora o kupoprodaji, Ov-5307/18 od 03. svibnja 2018. g.

Uvidom u Informatički sustav Porezne uprave utvrđeno je kako je dužnosnik Dražen Tonkovac 03. svibnja 2018. g. od Mirele Petrović kupio poslovni prostor, ukupne površine 43,80 m2, a površine u prometu od 10,95 m2, koji je upisan u k. o. Čepin, u zk. ul. ……………………. uz naznačenu vrijednost nekretnine od 40.000,00 kuna.

7. oranica (njiva), na adresi ……… u Čepinu. površine 104.805,00 m2. koja je upisana u k. o. Ćepin, zk. ul. ………, vlasništvo dužnosnika, približne tržišne vrijednosti od 520,000.00 kuna, stečena kupnjom od samostalne djelatnosti;

Uvidom u Zajednički informacijski sustav zemljišnih knjiga i katastra zemljišne knjige utvrđeno je kako je kod Općinskog suda u Osijeku, Zemljišnoknjižnog odjela Osijek, k. o. Čepin, u zk. ul. ………., pod kat. česticu ………………., upisana oranica, površine 104.805,00 m2, za koje je kao vlasnik upisan Dražen Tonkovac, na temelju ugovora o kupoprodaji, Ov-6093/18 od 21. svibnja 2018. g.

Uvidom u Informatički sustav Porezne uprave utvrđeno je kako je dužnosnik Dražen Tonkovac 21. svibnja 2018. g. od Dubravke Maček kupio poljoprivredno zemljište - oranicu, ukupne površine 104.805,00 m2, koje je upisano u k. o. Čepin, u zk. ul. ……………., uz naznačenu ukupna vrijednost nekretnine od 516.333,65 kuna.

8. oranica (njiva), na adresi ………….. u Ivanovcu. površine 256.683,00 m2, koja je upisana u k. o. Ivanovac. zk. ul. 758, vlasništvo dužnosnika, približne tržišne vrijednosti od 582.399.22 kuna, stečena kupnjom od samostalne djelatnosti:

Uvidom u Zajednički informacijski sustav zemljišnih knjiga i katastra zemljišne knjige utvrđeno je kako je kod Općinskog suda u Osijeku, Zemljišnoknjižnog odjela Osijek, k. o. Ivanovac, u zk. ul. …… pod kat. česticu 1063/16 upisan voćnjak, Mali tuk, površine 256.683,00 m2, za koje je kao vlasnik upisan Dražen Tonkovac, na temelju ugovora o kupoprodaji, Ov- 6581/18 od 30. svibnja 2018. g.

Uvidom u Informatički sustav Porezne uprave utvrđeno je kako je dužnosnik Dražen Tonkovac 30. svibnja 2018. g. od Poljoprivredne braniteljske zadruge AGR kupio poljoprivredno zemljište - oranicu, površine 256.683,00 m2, koje je upisano u k. o. Ivanovac, u zk. ul. …., k. č. br. ……….., uz naznačenu vrijednost iz ugovora od 582.985,48 kuna.

Također, Povjerenstvo je u postupku redovite provjere utvrdilo kako je dužnosnik Dražen Tonkovac stekao još jednu nekretninu koju nije naveo u izvješću o imovinskom stanju dužnosnika istekom godine u kojoj je nekretnina stečena.

Uvidom u Zajednički informacijski sustav zemljišnih knjiga i katastra zemljišne knjige, kod Općinskog suda u Osijeku, Zemljišnoknjižnog odjela Osijek, utvrđeno je da je u k. o. Ivanovac, u zk. ul. ……, upisana kat. čestica ….., oznake pustoš, Korođ grad, površine 522,00 m2, za koju je kao vlasnik upisan Dražen Tonkovac, na temelju ugovora o prodaji izravnom pogodbom poljoprivrednog zemljišta u vlasništvu Republike Hrvatske na području Općine Antunovac, Ov-15017/19 od 30. srpnja 2019. g., i izjave, 0v-20700/19 od 03. prosinca 2019. g.

Uvidom u Informatički sustav Porezne uprave utvrđeno je kako je dužnosnik Dražen Tonkovac od Republike Hrvatske kupio poljoprivredno zemljište - pustoš, površine 522,00 m2, koje je upisano u k. o. Ivanovac, u zk. ul. …………………, uz naznačenu vrijednost iz ugovora od 2.563,02 kune. Napominje se kako je u zemljišnim knjigama nadležnog suda izvršen upis navedene nekretnine u novi zemljišnoknjižni uložak zbog čega je broj zk. uloška i broj k. č. br. različito naveden u Informatičkom sustavu Porezne uprave.

Na zahtjev Povjerenstva za dostavom podataka o evidentiranom dohotku / dobiti Poljoprivrednog obrta TONKOVAC, u vlasništvu dužnosnika, Ministarstvo financija, Porezna uprava, Središnji ured, dopisom od 26. studenog 2020. g., KLASA: 410-01/20-01/2563, URBOJ: 513-07-21-02-20-03, očitovalo se kako je uvidom u podatke Informatičkog sustava Porezne uprave, uvidom u porezne prijave, utvrđeno kako je porezni obveznik Dražen Tonkovac u prijavama poreza na dobit iskazao dobit po godinama kako slijedi: 2017. g. 352.887,55 kuna, 2018. g. 47.021,24 kune,  i 2019. g. 1.055.502,15 kuna.

Slijedom svega iznesenog, a na temelju podataka iz zemljišnih knjiga i podataka iz Porezne uprave, utvrđeno je kako dužnosnik Dražen Tonkovac nekretnine stečene u 2017. g. nije prijavio istekom godine u kojoj su stečene, a riječ je o sljedećim nekretninama:

oranica (njiva), na adresi ………… u Ivanovcu, površine 360.215,00 m2, koja je upisana u k. o. Ivanovac, zk. ul. …..

oranica (njiva), na adresi ………… u Ivanovcu, površine 129.257,00 m2, koja je upisana u k. o. Ivanovac, zk. ul. …..

voćnjak, na adresi ………… u Ivanovcu, površine 218.125,00 m2, koji je upisan u k. o. Ivanovac, zk. ul. …..

oranica (njiva), na adresi ………… u Ivanovcu, površine 149.026,00 m2, koja je upisana u k. o. Ivanovac, zk. ul. …..

oranica (njiva), na adresi ……………… u Čepinskim Martincima, površine 4.098,00 m2, koja je upisana u k. o. Čepinski Martinci, zk. ul. ……

Također, dužnosnik Dražen Tonkovac nekretnine stečene u 2018. g. nije prijavio istekom godine u kojoj su stečene, a riječ je o sljedećim nekretninama:

kuća sa okućnicom, na adresi ……. u Čepinu, površine 519,00 m2, koja je upisana u k. o. Čepin, zk. ul. …..

oranica (njiva), na adresi …….. u Čepinu, površine 104.805,00 m2, koja je upisana u k. o. Čepin, zk. ul. …..

oranica (njiva), na adresi ……….. u Ivanovcu, površine 256.683,00 m2, koja je upisana u k. o. Ivanovac, zk. ul. ……

Nadalje, u odnosu na nekretninu - kuću sa okućnicom, na adresi ……. u Čepinu, površine 519,00 m2, koja je upisana u k. o. Čepin, zk. ul. ……., dužnosnik Dražen Tonkovac naznačio je u izvješću o imovinskom stanju dužnosnika kako je isto njegovo vlasništvo, dok je uvidom u službene isprave Općinskog suda u Osijeku, Zemljišnoknjižnog odjela Osijek, k. o. Čepin, u zk. ul. ……., pod kat. česticu …….., utvrđeno kako je upisana kuća br. 7 i dvor, ………… …………., površine 519,00 m2, za koje je kao vlasnik u 1/4 upisan Dražen Tonkovac. Navedeno je potvrđeno uvidom u Informatički sustav Porezne uprave, gdje je navedeno kako je dužnosnik Dražen Tonkovac 03. svibnja 2018. g. od Mirele Petrović kupio poslovni prostor, ukupne površine 43,80 m2, a površine u prometu od 10,95 m2, koji je upisan u k. o. Čepin, u zk. ul. ….. k. č. br. …….., na kojoj je dužnosnik suvlasnik 1/4 % dijela, uz naznačenu vrijednost nekretnine od 40.000,00 kuna. Slijedom iznesenog, dužnosnik Dražen Tonkovac pogrešno je naznačio kako je navedena nekretnina isključivo njegovo vlasništvo.

Isto tako, Povjerenstvo je postupku redovite provjere utvrdilo kako dužnosnik Dražen Tonkovac istekom godine u koje je stekao nekretninu istu nije naveo u izvješću o imovinskom stanju dužnosnika, a radi se o nekretnini stečenoj u 2019. g. i upisanoj u k. o. Ivanovac, u zk. ul. ….., pod kat. česticu ……., pustoš, Korođ grad, površine 522,00 m2.

Nadalje, u postupku redovite provjere utvrđeno je i kako dužnosnik Dražen Tonkovac na nekretnini - oranici (njivi), koja je upisana u k. o. Ivanovac, zk. ul. ……, Addiko Bank d.d. ima upisano založno pravo na temelju sporazuma o osiguranju novčane tražbine, Ov-1685/19 od 08. veljače 2019. g., radi osiguranja novčane tražbine u iznosu od 2.710.000,00 kuna, iz čega proizlazi kako je za dužnosnika u toj godini nastala nova kreditna obveza, različita od prijavljene kreditne obveze kod istog vjerovnika u iznosu od 2.663.354,58 kuna iz 2017. g., što također dužnosnik Dražen Tonkovac nije prijavio istekom 2019. g., odnosno u izvješću o imovinskom stanju dužnosnika podnesenom 28. siječnja 2020. g. Ukoliko se eventualno radi o naknadnom dodatnom osiguravanju naplate jedne te iste kreditne obveze nastale 2017. g., kojoj je eventualno povišen iznos uslijed reprogramiranja, bilo je potrebno dužnosnikovo pojašnjene u očitovanju a kako je navedeno u  Zaključaku Povjerenstva Broj: 711-I-1862-RP-5-19/20-08-16 od 24. svibnja 2021.

U odnosu na sljedeće prijavljene nekretnine, Povjerenstvo je utvrdilo drugačiju tržišnu vrijednost uvidom u Informatički sustav Porezne uprave od vrijednosti koju je dužnosnik Dražen Tonkovac naznačio u podnesenim izvješćima o imovinskom stanju dužnosnika:

oranica (njiva), na adresi ………….u Ivanovcu, površine 360.215,00 m2, koja je upisana u k. o. Ivanovac, zk. ul. ……, naznačene približne tržišne vrijednosti od 799.050,04 kuna, dok je u Informatičkom sustavu Porezne uprave naznačena vrijednost iz ugovora od 1.087.050,04 kuna,

oranica (njiva), na adresi ……….. u Ivanovcu, površine 129.257,00 m2, koja je upisana u k. o. Ivanovac, zk. ul. ….., naznačene približne tržišne vrijednosti od 375.628,46 kuna, dok je u Informatičkom sustavu Porezne uprave naznačena vrijednost iz ugovora od 449.508,14 kuna,

oranica (njiva), na adresi ………. u Ivanovcu, površine 149.026,00 m2, koja je upisana u k. o. Ivanovac, zk. ul. ….., približne tržišne vrijednosti od 362.305,79 kuna, dok je u Informatičkom sustavu Porezne uprave naznačena vrijednost iz ugovora od 447.481,79 kuna.

Slijedom iznesenog, dužnosnik Dražen Tonkovac pozvan je se očitovati o nerazmjeru naznačene približne tržišne vrijednosti spomenutih nekretnina navedenih u izvješćima o imovinskom stanju dužnosnika i vrijednosti istih utvrđenih uvidom u službene podatke Porezne uprave.

Dužnosniku je u  Zaključkom Povjerenstva Broj: 711-I-1862-RP-5-19/20-08-16 od 24. svibnja 2021. ukazano u slučaju da je tijekom obnašanja dužnosti stekao nekretninu kupoprodajom ili po nekoj drugoj osnovi iz koje je razvidna vrijednost (cijena) nekretnine, dužan prilikom podnošenja izvješća o imovinskom stanju dužnosnika povodom promjene, koje podnosi na temelju članka 8. stavka 3. ZSSI-a, u dijelu izvješća „Podatci o nekretninama", pod rubrikom „Približna tržišna vrijednost u trenutku podnošenja izvješća u HRK“, navesti cijenu koja je navedena u kupoprodajnom ugovoru, odnosno aktu na temelju kojeg je stekao nekretninu koju prijavljuje. Povjerenstvo pri tom polazi od pretpostavke kako je kupoprodajna cijena sadržana u ugovoru, odnosno novčani iznos naveden u drugom aktu, onaj iznos koji je dužnosnik, kao stjecatelj, platio kako bi stekao predmetnu nekretninu, odnosno taj iznos predstavlja vrijednost nekretnine koju je dužnosnik dužan prijaviti Povjerenstvu. Samo ako je u istoj godini nakon kupnje, a prije podnošenja izvješća o imovinskom stanju dužnosnika vlastitim ulaganjem u nekretninu bitno povećao vrijednost istoj, tada je potrebno prijaviti približnu tržišnu vrijednost koja obuhvaća utjecaj ulaganja na ukupnu vrijednost nekretnine.

Ako je dužnosnik Dražen Tonkovac nekretnine prodavateljima platio po nižoj cijeni, koju je prijavio u izvješću o imovinskom stanju dužnosnika od 01. veljače 2019. g. i koja se također navodi kao vrijednost nekretnine u podacima Porezne uprave, a od prodavatelja preuzeo obvezu obročne otplate duga prema Republici Hrvatskoj, kao prethodnom vlasniku, onda je je obveze trebao prijaviti u predviđenoj rubrici u izvješću o imovinskom stanju dužnosnika. Međutim, kao tržišnu vrijednost novostečenih nekretnina trebao je naznačiti punu utvrđenu kupoprodajnu cijenu.

Nadalje, usporedbom podataka dobivenih od Ministarstva financija, Porezne uprave, Središnjeg ureda, i to ostvarene dobiti dužnosnika u 2017. g. u iznosu od 352.878,55 kuna (s obzirom daje dužnosnik kao način, odnosno izvor sredstava za stjecanje novih nekretnina naveo „kupnjom od samostalne djelatnosti") s jedne strane, te vrijednost, odnosno cijenu kupljenih nekretnina u istoj godini od samostalne djelatnosti u ukupnom iznosu od 2.805.228,24 kuna (riječ je o kupnji nekretnina koje su upisane u k. o. Ivanovac - zk. ul. …….., za iznos od 1.087.050,04 kuna, zk. ul. ……., za iznos od 449.508,14 kuna, zk. ul. …, za iznos od 800.000,00 kuna, zk. ul. …, za iznos od 447.481,79 kuna, i u k. o. Čepinski Martinci, zk. ul. …., za iznos od 21.188,27 kuna) s druge strane, Povjerenstvo je utvrdilo nerazmjer između ostvarene dobiti od poljoprivrednog obrta u vlasništvu dužnosnika i vrijednosti kupljenih nekretnina u 2017. g., odnosno propust navođenja potpunih podataka o izvorima, odnosno načinu stjecanja novih nekretnina, stečenih u 2017. g., a prijavljenih u izvješću o imovinskom stanju dužnosnika od 01. veljače 2019. g. Sve kada bi se sredstvima iz izvora koji je služio za kupnju predmetnih nekretnina pribrojao i niže navedeni utvrđeni iznos od 82.788,68 kuna po osnovi dohotka od samostalne djelatnosti koji je u 2017. g. ostvario OPG čiji je nositelj bračni drug dužnosnika (što je ukupno nešto više od 435.000,00 kuna), i dalje postoji izraziti nerazmjer u odnosu na vrijednost kupljenih nekretnina.

Međutim, uzme li se u obzir kao mogući način stjecanja nekretnina koje su novo navedene u izvješću o imovinskom stanju dužnosnika od 01. veljače 2019. g. zaduženje kod banke iz 2017. g. u naznačenom iznosu od 2.663.354,58 kuna (iako je dužnosnik naznačio kako su nekretnine stečene sredstvima od samostalne djelatnosti), također postoji nerazmjer između ukupne vrijednosti kupljenih nekretnina i prijavljenog kreditnog zaduženja koje je eventualno poslužilo za kupnju ovih nekretnina.

Podredno, ukoliko je dužnosnik za potrebe kupnje navedenih nekretnina u 2017. g. zasnovao i drugu kreditnu obvezu u 2017. g. za pokriće razlike od nešto više od 140.000,00 kuna do visine kupoprodajne cijene (od 2.663.354,58 kuna do 2.805.228,24 kuna), tada je dužnosnik propustio prijaviti promjenu imovinskog stanja u vidu nove obveze u rubrici „Podatci o obvezama" istekom 2017. g. (a ujedno i u podnesenom izvješću o imovinskom stanju dužnosnika od 01. veljače 2019. g.).

Tek ukoliko je dužnosnik povrh sredstava iz navedenog prijavljenog kredita za kupnju nekretnina u 2017. g. koristio određena dodatna sredstva, akumulirana iz dohotka / dobiti od samostalne djelatnosti za pokriće razlike od nešto više od 140.000,00 kuna, tada ne bi postojao utvrđeni nerazmjer podataka za 2017. g., ali preostaje propust dužnosnika da u izvješću od 01. veljače 2019. g. navede kredit, odnosno zaduženje kod banke, kao jedan od načina stjecanja predmetnih novih nekretnina.

Dužnosniku je također Zaključkom Povjerenstva Broj: 711-I-1862-RP-5-19/20-08-16 od 24. svibnja 2021. ukazano ukoliko je prilikom kupnje navedenih nekretnina povrh navedenih kreditnih sredstava, doista raspolagao s navedenim iznosom akumuliranih novčanih sredstava, s tim u vezi nije utvrđen nesklad prijavljenih podataka u smislu propusta navođenja štednje, s obzirom da je dužnosnik na godišnjoj razini 2017. g. ostvario ukupne prihode veće od navedenog iznosa razlike od 140.000,00 kn (odnosno ukupno skoro 500.000,00 kuna, što se niže navodi). Pored toga, za kupnju su mogla poslužiti i eventualno akumulirana sredstva od dohotka od samostalne djelatnosti bračnog druga dužnosnika, a da ih nije bio dužan prijaviti ako su u 2017. g. iznosila manje od ukupnog neto prihoda bračnog drugadužnosnika.

Naime, uvidom u podatke Porezne uprave, Evidencije o dohocima i primicima za dužnosnika Dražena Tonkovca, utvrđeno je kako je dužnosnik u 2017. g., po osnovi plaće, odnosno nakon oporezivanja dohotka od nesamostalnog rada ostvario neto primitak od ukupno 144.984,08 kuna, kao i neoporezive primitke u ukupnom iznosu od 1.710,00 kuna, kao i gore navedeni iznos dobiti obrta čiji je vlasnik u iznosu od 352.887,55 kuna, odnosno ukupno jednogodišnji neto prihod od 499.581,63 kune.

Ujedno, uvidom u podatke Porezne uprave, Evidencije o dohocima i primicima za bračnog druga dužnosnika ……………………………., utvrđeno je kako je imenovana u 2017. g., po osnovi dohotka od samostalne djelatnosti, odnosno nakon oporezivanja dohotka od samostalne djelatnosti ostvarila neto primitak od ukupno 82.788,68 kuna, kao i neoporezive primitke u ukupnom iznosu od 3.901,80 kuna, odnosno ukupno jednogodišnji neto primitak od 86.690,48 kuna.

Nadalje, u odnosu na 2018. g., usporedbom prijavljenih podataka i to ostvarene dobiti dužnosnika u 2018. g. u iznosu od 47.021,24 kune (s obzirom daje dužnosnik kao način odnosno, izvor sredstava za stjecanje novih nekretnina naveo „kupnjom od samostalne djelatnosti") sjedne strane, te vrijednost, odnosno cijenu kupljenih nekretnina u istoj godini od samostalne djelatnosti u ukupnom iznosu od 1.139.319,13 kuna s druge strane (riječ je o kupnji nekretnine koja je upisana u k. o. Čepin, zk. ul. ….., za iznos od 40.000,00 kuna, nekretnini koja je upisana u k. o. Čepin, zk. ul. ……., za iznos od 516.333,65 kuna, te nekretnini koja je upisana k. o. Ivanovac, zk. ul. …., u iznosu od 582.985,48 kuna), Povjerenstvo je utvrdilo nerazmjer između ostvarene dobiti od poljoprivrednog obrta u vlasništvu dužnosnika i vrijednosti kupljenih nekretnina u 2018. g., odnosno propust navođenja potpunih podataka o izvorima, odnosno načinu stjecanja novih nekretnina, stečenih u 2018. g., a prijavljenih u izvješću o imovinskom stanju dužnosnika od 01. veljače 2019. g.

Sve kada bi se sredstvima iz izvora koji je služio za kupnju predmetnih nekretnina pribrojao i niže navedeni utvrđeni iznos od 150.016,57 kuna po osnovi dohotka od samostalne djelatnosti koji je u 2018. g. ostvario OPG čiji je nositelj bračni drug dužnosnika (što je ukupno 197.000,00 kuna), i dalje postoji izraziti nerazmjer u odnosu na vrijednost kupljenih nekretnina u toj godini, odnosno razlika od više od 942.000,00 kuna.

Podredno, ukoliko je dužnosnik za potrebe kupnje navedenih nekretnina u 2018. g. zasnovao novu kreditnu obvezu u 2018. g. u visini kupoprodajne cijene (ili eventualnom manjem iznosu u visini razlike između kupoprodajne cijene i dohotka / dobiti njegova obrta i OPG-a bračnog druga, što je prijavljeni, ali nedostatan način stjecanja), tada je dužnosnik Dražen Tonkovac propustio prijaviti promjenu imovinskog stanja u vidu nove obveze u rubrici „Podatci o obvezama" istekom 2018. g. (a ujedno i u podnesenom izvješću o imovinskom stanju dužnosnika od 01. veljače 2019. g.).

Pored navedenog, ukoliko je dužnosnik prilikom kupnje navedenih nekretnina u 2018. g., umjesto gore navedenim potencijalnim kreditnim sredstvima ili povrh njih, raspolagao određenim ušteđenim sredstvima u iznosu koji prelazi propisani iznos, neovisno jesu li ta sredstva akumulirana iz dohotka od samostalne djelatnosti (odnosno dobiti obrta) ili od plaće za obnašanje dužnosti, onda postoji nesklad i u pogledu propusta prijave takve štednje u izvješću o imovinskom stanju istekom godine u kojoj je raspolagao takvom štednjom. Sukladno citiranoj odredbi članka 8. stavka 7. ZSSI-a, dužnosnik je bio dužan najkasnije istekom 2018. g. prijaviti kako su on i eventualno njegov bračni drug raspolagali novčanom štednjom, prije nego su istu utrošili na kupnju nekretnina, ako je ista štednja iznosila više od jednogodišnjeg iznosa neto prihoda dužnosnika (odnosno i jednogodišnjeg iznosa prihoda bračnog druga dužnosnika).

Uvidom u podatke Porezne uprave, Evidencije o dohocima i primicima za dužnosnika Dražena Tonkovca, u 2018. g., po osnovi plaće, odnosno nakon oporezivanja dohotka od nesamostalnog rada ostvario neto primitak od ukupno 146.643,35 kuna, kao i neoporezive primitke u ukupnom iznosu od 1.461,40 kuna, odnosno ukupno jednogodišnji neto prihoda od 148.104,75 kuna. Zajedno s gore utvrđenim iznosom dobiti PO Tonkovac ostvarenim u 2018. g. u iznosu od 47.021,24 kunu, ukupni neto prihodi dužnosnika u 2018.g. iznosili su 195.125,99 kuna.

Uvidom u podatke Porezne uprave, Evidencije o dohocima i primicima za bračnog druga dužnosnika ……………………….., utvrđeno je kako je imenovana u 2018. g., po osnovi dohotka od samostalne djelatnosti, odnosno nakon oporezivanja dohotka od samostalne djelatnosti ostvarila neto primitak od ukupno 150.016,57 kuna, kao i neoporezive primitke u ukupnom iznosu od 3.905,66 kuna, odnosno ukupno jednogodišnji neto primitak od 153.922,23 kuna.

Pored navedenog, uvidom u iste evidencije utvrđeno je da je bračni drug dužnosnika u 2019. g., po osnovi dohotka od samostalne djelatnosti, odnosno nakon oporezivanja dohotka od samostalne djelatnosti ostvarila neto primitak od ukupno 43.405,90 kuna.

Ovdje utvrđeni ukupni neto iznosi prihoda dužnosnika Dražena Tonkovca (195.125,99 kuna) i bračnog druga dužnosnika (153.922,23 kuna) na godišnjoj razini u 2018. g. predstavlja maksimalni ušteđeni iznos (od kako je prijavljeno primitaka od nesamostalnog rada i samostalne djelatnosti), kojim bi dužnosnik i njegov bračni drug mogli raspolagati prilikom kupnje nekretnina u navedenoj godini, a da dužnosnik ne bi bio dužan prijaviti postojanje štednje u 2018. g. prije nego su utrošena na kupnju nekretnina. Dakle, ako su dužnosnik i / ili njegov bračni drug, prethodno kupnji nekretnina, raspolagali iznosom štednje, većim od gore navedenog neto iznosa prihoda na godišnjoj razini, dužnosnik je bio dužan prijaviti istekom godine u kojoj je takva štednja postojala, odnosno istekom 2018. g.

Nadalje, Povjerenstvo je utvrdilo nesklad i u pogledu ostvarene dobiti u 2018. g. s obzirom je u izvješću o imovinskom stanju dužnosnika od 01. veljače 2019. g. naznačeni godišnjoj neto iznos od 350.000,00 kuna ostvaren od obavljanja samostalne poljoprivredne djelatnosti, dok prema dostavljenim podacima Ministarstva financija u 2018. g. dobit od samostalne djelatnosti iznosila 47.021,24 kuna na godišnjoj razini. Ukoliko dužnosnik prilikom podnošenja izvješća od 01. veljače 2019. g. još nije mogao imati saznanje o iznosu dobiti njegova obrta u prethodnoj kalendarskoj godini (imajući u vidu da se porezna prijava dohotka / dobiti za prethodnu poslovnu godinu podnosi do kraja veljače iduće godine), ovu promjenu u odnosu na prethodno prijavljeni iznos (koji odgovara iznosu ostvarenom u 2017. g.) bio je dužan prijaviti najkasnije do isteka 2019. g., kao one godine u kojoj je saznao za tu promjenu, međutim to nije učinio.

Utvrđen je nesklad i u pogledu ostvarene dobiti u 2019. g. s obzirom je u izvješću o imovinskom stanju dužnosnika od 28. siječnja 2020. g. naznačeni godišnji neto iznos od 350.000,00 kuna ostvaren od obavljanja samostalne poljoprivredne djelatnosti, dok prema dostavljenim podacima Ministarstva financija u 2019. g. dobit od samostalne djelatnosti dužnosnikova obrta iznosila 1.055.502,15 kuna na godišnjoj razini. Ukoliko dužnosnik prilikom podnošenja izvješća od 28. siječnja 2020. g. još nije mogao imati saznanje o iznosu dobiti njegova obrta u prethodnoj kalendarskoj godini (imajući u vidu da se porezna prijava dohotka I dobiti za prethodnu poslovnu godinu podnosi do kraja veljače iduće godine), ovu promjenu u odnosu na prethodno prijavljeni iznos (koji odgovara iznosu ostvarenom u 2017. g.) bio je dužan prijaviti najkasnije do isteka 2020. g., kao one godine u kojoj je saznao za tu promjenu, međutim to nije učinio.

Prijavljeni godišnji iznosi dobiti od 350.000,00 kn u izvješću o imovinskom stanju dužnosnika od 01. veljače 2019. g., a koje se odnosi na isteklu 2018. g., odnosno u izvješću od 28. siječnja 2020. g. koja se odnosi na isteklu 2019. g., bitno se razlikuju od utvrđenih iznosa dobiti Poljoprivrednog obrta Tonkovac u spomenutim godinama.

Također, utvrđen je i nesklad u pogledu ostvarene dobiti bračnog druga dužnosnika …………………………… od OPG-a Zorana Županović Tonkovac u 2017. g., 2018. g. i 2019. g., s obzirom daje u izvješćima o imovinskom stanju dužnosnika naznačena dobiti na godišnjoj razini u iznosu od 60.000,00 kuna, dok je provjerom utvrđeno kako je dohodak u 2017. g. iznosio 86.690,48 kuna, u 2018. g. 153.922,23 kuna i u 2019. g. 50.905,90 kuna. Sva tri navedena iznosa bitno se razlikuju od prijavljenog iznosa. Kao i kod bitne promjene u odnosu na dobit dužnosnikova obrta, i bitnu promjenu dohotka od samostalne djelatnosti OPG-a čiji je nositelj dužnosnikova supruga, dužnosnik Dražen Tonkovac bio je dužan prijaviti najkasnije istekom godine u kojoj je utvrđen dohodak za prethodnu godinu, odnosno iznos ostvaren u 2017. g. najkasnije do kraja 2018. g., iznos ostvaren u 2018. g. najkasnije do kraja 2019. g., a iznos ostvaren u 2019. g. najkasnije do kraja 2020. što dužnosnik nije učinio.

Slijedom svega navedenog, usporedbom podataka iz podnesenih izvješća o imovinskom stanju dužnosnika Dražena Tonkovca i podataka prikupljenih od nadležnih tijela u Republici Hrvatskoj utvrđenje nesklad, odnosno nerazmjer između prijavljenih i prikupljenih podataka u pogledu propusta:

prijavljivanja stjecanja poslovnih udjela bračnog druga u trgovačkom društvu BLOOM d.o.o., istekom 2018. g. u kojoj je navedena promjena nastupila,

propusta prijave samostalne poljoprivredne djelatnosti bračnog druga - OPG-a Zorana Županović Tonkovac, u predviđeni dio izvješća o imovinskom stanju dužnosnika,

pravovremenog prijavljivanja nekretnina stečenih u 2017. g. i 2018. g., istekom godine u kojoj su stečene, a koje su navedene tek u izvješću o imovinskom stanju dužnosnika od 01. 02. 2019. g.,

prijavljivanja nekretnine - pustoši, površine 522,00 m2, upisane u k. o. Ivanovac, zk. ul. ………….., istekom 2019. g. u kojoj je nekretnina stečena,

navođenja ispravnog oblika vlasništva nad nekretninom - kućom s okućnicom, ukupne površine 519,00 m2, upisane kod Općinskog suda u Osijeku, Zemljišnoknjižnog odjela Osijek, k. o. Čepin, u zk. ul. …………….., na kojoj je dužnosnik suvlasnik u 1/4 % dijela,

naznake tržišne vrijednost za nekretnine upisane u k. o. Ivanovac, zk. ul. ………….. ……………… k.o. Ivanovac,

prijave novčane obveze dužnosnika u iznosu od 2.710.000,00 kuna prema Addiko bank d.d. od 08. veljače 2019. g. (u slučaju da se radi o novoj kreditnoj obvezi, različitoj od prijavljene kreditne obveze kod istog vjerovnika u iznosu od 2.663.354,58 kune, nastale 2017. g.),

prijave promijene, odnosno točnog iznosa u pogledu iznosa ostvarene dobiti od samostalne djelatnosti u 2018. g. u iznos od 47.021,24 kune najkasnije do kraja 2019. g., odnosno dobiti u 2019. g. u iznosu od 1.055.502,15 kuna najkasnije do kraja 2020. g.

prijave promijene, odnosno točnog iznosa u pogledu iznosa ostvarene dobiti od samostalne djelatnosti OPG-a bračnog druga dužnosnika u 2017. g., 2018. g. i 2019. g-

propusta prijavljivanja točnog i potpunog podatka o načinu stjecanja novih nekretnina, prijavljenih u izvješću o imovinskom stanju dužnosnika od 01. veljače 2019. g. i posljedično, mogućeg propusta u ranije podnesenim izvješćima, odnosno propusta pravovremenog prijavljivanja (do kraja godine u kojoj su postojala) drugih sredstava kojima je dužnosnik raspolagao za kupnju istih nekretnina u vidu štednje ili propusta prijave postojanja nove obaveze (kredita) za kupnju istih nekretnina u gore navedenim iznosima.

Kako je usporedbom podataka iz podnesenih Izvješća o imovinskom stanju dužnosnika i podataka prikupljenih od nadležnih tijela u Republici Hrvatskoj utvrđen je nesklad između prijavljenih i prikupljenih podataka Povjerenstvo je na temelju članka 30. ZSSI-a Zaključkom broj: 711-I-1862-RP-5-19/20-08-16 od 24. svibnja 2021.g. pozvalo dužnosnika Dražena Tonkovca da u roku od 15 dana od dana primitka zaključka dostavi Povjerenstvu očitovanje, zajedno s potrebnim dokazima, u kojem će pojasniti utvrđeni nesklad između prijavljene imovine iz Izvješća o imovinskom stanju dužnosnika, podnesenih 01. veljače 2019. g. i 28. siječnja 2020. g. i stanja imovine kako proizlazi iz podataka pribavljenih od nadležnih državnih tijela.

Dužnosnik Dražen Tonkovac dostavio je 11. lipnja 2021. g. očitovanje u kojem je naveo kako je pogrešno utvrđen nesklad, odnosno nerazmjer budući nije on stekao imovinu koja je predmet postupka, već Poljoprivredni obrt kojeg je on nositelj. U prilog navedenoj tvrdnji dužnosnik je dostavio Prijavu poreza na dobit (Obrazac PD) i Potvrdu o zaprimanju istoga za razdoblje 01. 01. 2017. – 31. 12. 2017., 01. 01. 2018. – 31. 12. 201., 01. 01. 2019. – 31. 12. 2019., a za poreznog obveznika Dražena Tonkovca, kao i Obrazac DI Popis dugotrajne imovine Poljoprivrednog obrat Tonkovac, nositelja Dražena Tonkovca. Dužnosnik napominje da se sa dostavljenim podacima postupi prema odredbama Opće uredbe o zaštiti osobnih podataka.

Sukladno članku 2. stavku 1. Zakona o obrtu („Narodne novine“ broj 143/13., 127/19. i 41/20.) obrt je samostalno i trajno obavljanje dopuštenih gospodarskih djelatnosti od strane fizičkih osoba sa svrhom postizanja dohotka ili dobiti koja se ostvaruje proizvodnjom, prometom ili pružanjem usluga na tržištu. Prema članku 36. stavku 2. navedenog Zakona za obveze koje nastaju u obavljanju obrta obrtnik odgovara cjelokupnom svojom imovinom.

Imovina obrta predstavlja osobnu imovinu vlasnika obrta te je dužnosnik dužan navesti podatke o imovini koju koristi obrt u njegovom vlasništvu u trenutku podnošenja izvješća o imovinskom stanju, kao i obveze koje terete obrt kao poslovni subjekt u njegovom osobnom vlasništvu.

Dužnosnik dostavljenim očitovanjem nije dostavio odgovarajuće dokaze potrebne za usklađivanje prijavljene imovine s utvrđenom imovinom u postupku provjere s pribavljenim podacima o imovini dužnosnika, u dijelu koji se odnosi na utvrđeni nesklad u pogledu naprijed navedenih propusta.

Stoga navodi koje je dužnosnik iznio u svojem očitovanju ne opravdavaju utvrđeni nesklad odnosno nerazmjer u smislu odredaba članka 26. i 27. ZSSI-a te je Povjerenstvo donijelo odluku kao u točki I. izreke.

Sukladno odredbi članka 39. stavka 3. ZSSI-a, poziva se dužnosnik da u roku od 15 dana od dana primitka ove odluke dostavi Povjerenstvu pisano očitovanje u odnosu na razloge pokretanja ovog postupka kao i na ostale navode iz ovog obrazloženja, kao u točki II. izreke.

Slijedom svega gore navedenog, Povjerenstvo je donijelo odluku kao što je navedeno u izreci ovog akta.

PREDSJEDNICA POVJERENSTVA

Nataša Novaković, dipl. iur.

**Dostaviti:**

1. Dužnosnik Dražen Tonkovac elektroničkom dostavom
2. Objava na internetskoj stranici Povjerenstva
3. Pismohrana